Σε παρακαλώ… Μη…
Μην το κάνεις αυτό.
Έχει γίνει ήδη, Ξαδέλφη.
12 ΩΡΕΣ ΝΩΡΙΤΕΡΑ
Στον Ινδικό Ωκεανό;
Ναι, υπάρχει ένα υπέροχο νησί εκεί.
Σούπερ απομονωμένο, και εδώ επικρατεί ησυχία τελευταία,
οπότε λέω να πεταχτούμε με την Άιρις για διακοπούλες.
Ήταν ιδέα του Τσέστερ, θυμάσαι;
Δεν ξεχνιέται.
Γεια σου, Τσέστερ!
Άιρις! Για στάσου…
Αν εσύ είσαι εδώ κάτω και αυτός είναι εδώ κάτω, τότε…
-Όχι. -Αμάν!
Όσο και να το 'θελα.
Τα τηλέφωνα εκεί δεν πιάνουν… καθόλου,
οπότε θα είμαστε εκτός επαφής για λίγο.
Θα είναι καλό να είμαστε οι δυο μας
όσο προσπαθούμε να…
Θέλω να πω, η Άιρις κι εγώ προσπαθούμε να…
-Να επανασυνδεθείτε, σωστά; -Αυτό. Ναι.
Επειδή τελευταία, αν ο ένας σας δεν ήταν
-παγιδευμένος στο Κατοπτρικό… -Σύμπαν.
…τότε ο άλλος ήταν παγιδευμένος σε κάποιον παρανοϊκό διαβολότοπο.
-Ναι. -Δίκιο δεν έχω;
-Ωραία. Καλά να περάσετε. -Εντάξει.
-Ευχαριστώ. -Ναι.
Λοιπόν, Φροστ, τώρα που λείπουν τα αφεντικά,
θες να κάνουμε κάτι;
Όχι. Ελλείψει κακών, μπορούμε να κάνουμε ρεπό σήμερα.
Θέλουμε ανάπαυση και ψυχαγωγία.
Και για καλό ξεκίνημα,
γιατί δεν μου κάνετε παρέα σε ένα παιχνίδι
Φροστ, αν ευκαιρείς,
θα μου ήταν χρήσιμη λίγη χαοτικά καλή παγερή μαγεία για να νικήσω
το Τέρας των Βάλτων του Μπάλαντοκ.
Θα το αφήσω για άλλη φορά.
-Έχω μια δουλειά να κάνω. -Θες βοήθεια;
Όχι.
Θα πάω για… ψώνια.
Καλή έφοδο στο κάστρο.
Τι λέτε, ευγενική δεσποσύνη; Θα με συνοδεύσετε σε μια επική περιπέτεια;
Γραμμή Πληροφόρησης Σίτιζεν Αυτήν τη μετα-άνθρωπο δολοφόνο ψάχνετε;
Συγγνώμη.
Ήρθε μια καυτή πληροφορία. Πρέπει να το κυνηγήσω. Τα λέμε αργότερα.
Ναι. Ωραία.
Οι ειδήσεις ποτέ δεν κοιμούνται.
Ήμουν εκτός βάσης με άδεια, έτρωγα σε ένα καφέ,
και είδα την Ταγματάρχη Κρέιμερ σε ένα άλλο τραπέζι,
να μαλώνει με κάποιον τύπο.
-Για τι πράγμα; -Δεν ξέρω.
Αλλά τον άκουσα να λέει "Ακολούθα το σχέδιο και όλα θα τελειώσουν αύριο".
Δεν μου φάνηκε να είχαν καλό σκοπό.
Αυτός ήταν ένας στρατιωτικός που υπηρέτησε στο Φορτ Ντακότα
την ίδια εποχή που ήταν εκεί η Κρέιμερ.
Αναγνωρίστηκε το άτομο με το οποίο λογομαχούσε η Κρέιμερ;
Ένας στρατιωτικός ονόματι Άνταμ Κρέικ.
Ήταν επικεφαλής των οπλιτών της και τους οδήγησε
σε ενέδρα όπου σκοτώθηκαν πριν από έξι χρόνια.
Η Κρέιμερ δεν δήλωσε έξοδο από τη βάση τη νύχτα που έγινε αυτή η συζήτηση,
που σημαίνει ότι ήταν κρυφή συνάντηση.
Στάσου. Θέλεις να πεις ότι η Κρέιμερ ήξερε για την ενέδρα
και ίσως βοήθησε στον σχεδιασμό της;
Δεν ξέρω.
Ο βομβιστής δεν πιάστηκε ποτέ και αυτό αποτελεί κακό σημάδι,
αλλά το ένστικτό μου λέει ότι κάτι δεν πάει καλά εδώ.
Κοίτα, Σεσίλ.
Έχω δει την Κρέιμερ κατάματα. Την έχω δει πώς δουλεύει.
Μπορεί να είχαμε τις διαφορές μας,
αλλά… έχω ακόμα την αίσθηση ότι είναι καλή αστυνομικός.
Τζο, δεν είναι απλή αστυνομικός πια.
Είναι η αρχηγός της Αστυνομίας της Σέντραλ Σίτι.
Μπορεί να μην είμαι πια εν ενεργεία,
αλλά θα ανακαλύψω την αλήθεια για την Κρίστεν Κρέιμερ μια και καλή.
ΣΣ ΤΖΙΤΕΡΣ
Ευχαριστώ, μεγάλε.
-Γεια. -Γεια.
Βλέπω βρήκες συμπαίκτη για το παιχνίδι φαντασίας σου.
Σοβαρά;
Ήρθα με τα πόδια μέχρι εδώ και κανείς δεν μου είπε,
συμπεριλαμβανομένου του Μάρκο, με τον οποίο μόλις μίλησα.
Αν με δεχόσουν ξανά ως συμπαίκτη, ίσως φρόντιζα να σε ξελασπώσω,
όπως έκανα στη Μάχη του Μο'Ζόκ.
Το κάψιμο αόπλων με μαγικά ξόρκια απαγορεύεται αυστηρά, Μάρκο.
Δεν είσαι πρωτάρης… Ξέρει τις συνέπειες.
Τέλος πάντων.
Πήρα το μήνυμά σου. Τι τρέχει;
Εκείνη η πληροφορία που είχα νωρίτερα;
Χρησιμοποιώ την εφαρμογή της Σίτιζεν, αλλά όχι για δουλειά.
Ήρθε ανώνυμη πληροφορία που θα βοηθήσει να βρω την ξαδέλφη μου.
Σαν να λέμε, την Υπεριώδη;
Σαν να λέμε, τη μετα-άνθρωπο δολοφόνο της Μαύρης Τρύπας
που προσπαθεί να σε σκοτώσει όποτε σε βλέπει;
Τη λένε Εσπεράνζα, και καταλαβαίνω πώς σου φαίνεται.
Κοίτα, ξεπαστρεύει στόχους.
Πρώτα εδώ στη Μητρόπολη, μετά στην Όπαλ Σίτι.
Νομίζω ο επόμενος φόνος της θα είναι στη Σέντραλ Σίτι.
Τσακ, αν η Ομάδα Φλας την προλάβει πριν…
-Ο Φλας λείπει. -Ακριβώς.
Τι θα έκανε ο Μπάρι;
Θα την έβρισκε και θα την έπειθε να τα παρατήσει.
Πρέπει να κάνω το ίδιο.
Η Εσπεράνζα με κατηγορεί ότι την εγκατέλειψα.
Πρέπει να επανορθώσω.
Αν καταφέρω να την προσεγγίσω, ίσως γίνουμε οικογένεια ξανά.
Με έψαχνες, Ξαδέλφη;
Ο τάφος σου αδημονεί το πτώμα σου να υποδεχθεί, Ξαδέλφη…
Ετοιμάσου να πεθάνεις.
Άκουσέ με. Δεν θέλω να χτυπηθούμε.
Περίμενε.
ΣΣ ΤΖΙΤΕΡΣ
Σταμάτα.
Δεν θα πειράξεις τους φίλους μου.
Πολύ καλά.
Ούτε στο αναμορφωτήριο κατάφερες να το μπλοκάρεις αυτό…
Κοίτα το φως, Ξαδέλφη.
Γεια σου, Μοναχική Καβαλάρισσα.
Θέλεις τη δόση καφεΐνης σου;
Μπες στην ουρά πίσω μου.
Το φαντάστηκα ότι είχες βάλει την ουρά σου σε αυτό.
Δεν έχω την απαίτηση να αποτύχεις στις αποστολές σου από μόνη σου.
Εκτός από εκείνη τη φορά στην Μπελίζ.
Πολλή πλάκα είχε.
Πάψε να με ψάχνεις
και μην μπλέκεσαι στα πόδια μου.
Παλάβωσες τελείως;
Έχω δει την Υπεριώδη να λιώνει το πρόσωπο κάποιου
και να γελάει ενώ το κάνει.
Τι σε έκανε να νομίζεις ότι να την κυνηγήσεις μόνη ήταν καλή ιδέα;
Ο Τσακ κι εγώ θα καλούσαμε την ομάδα, αλλά η Εσπεράνζα μάς αιφνιδίασε.
Παρένθεση, ο παίκτης ευχαριστεί με σεμνότητα για τη σωτηρία του.
Αλλά πώς έμαθες ότι έχουμε μπελάδες;
Ένας από τους λόγους που έμεινα εδώ.
Άκουσα φήμες για μια δολοφόνο πρώην μέλος της Μαύρης Τρύπας εδώ γύρω.
Ευτυχώς, είχα βγει για κυνήγι.
Μιας και αναφέρθηκε, πού είναι τα βαρέα όπλα;
Η Φροστ έχει κλείσει τον ασύρματο, οι Μπάρι και Άιρις είναι εκτός δικτύου.
Έτσι, για την υπόλοιπη μέρα σήμερα, αυτή είναι η Ομάδα Φλας.
Μάλιστα. Τώρα ησύχασα.
Δεν πιστεύω
να έχεις μάθει να λιώνεις πρόσωπα με τις δυνάμεις σου ακόμα;
Όχι. Εντάξει, περίφημα.
Ευτυχώς τραυματίστηκε μόνο στον καρπό.
Δεν θα είχαμε αρκετό κόσμο να φέρουμε εις πέρας την αποστολή.
Μπορώ ακόμα να σώσω την Εσπεράνζα.
Θέλεις να τη σώσεις;
Ναι. Όπως κάνει ο Μπάρι με τους κακούς.
Εννοώ, όχι τόσο να τη σώσω, αλλά να μετανοιώσει η ίδια, νομίζω.
Κοίτα, δεν νομίζω ότι μπορούμε να κάνουμε καλά την Υπεριώδη μόνοι μας,
πόσο μάλλον να της αλλάξουμε μυαλά.
Δεν νομίζω ότι έχουμε επιλογή.
Η Αλέγκρα είπε ότι η Υπεριώδης ήρθε εδώ να σκοτώσει κάποιον.
Άρα κινδυνεύει μια ζωή.
Το να σώζουμε κόσμο δεν είναι υποχρέωση της Ομάδας Φλας;
Ο Τσέστερ έχει δίκιο. Πρέπει να τη σταματήσουμε.
Πολύ καλά.
Συγγενής-ξεσυγγενής, θα προσπαθήσει να σε σκοτώσει αν της δοθεί η ευκαιρία.
Αυτές είναι οι τοποθεσίες που εντοπίστηκε η Υπεριώδης τις τελευταίες 48 ώρες,
αλλά μέχρι στιγμής, δεν έχουμε εντοπίσει την τρέχουσα θέση της.
Και οι δορυφόροι;
Οι ενεργειακές ενδείξεις της βασίζονται στο φωτεινό φάσμα,
το οποίο είναι παντού και πάντα παρόν,
οπότε είναι σχεδόν αδύνατον να απομονωθεί η συγκεκριμένη φωτεινή της ένδειξη.
Εδώ πάει.
Κλασικό σχέδιο αναγνώρισης και προσβολής της Μαύρης Τρύπας.
Επιτήρηση της περιφέρειας ενώ προσεγγίζεις τον στόχο σου.
Είναι ένα κοινωνικό ιατρείο στο κέντρο της πόλης.
-Γιατί να πάει εκεί να σκοτώσει κάποιον; -Δεν ξέρω.
Αλλά το καίριο ερώτημα είναι, πώς θα τη σταματήσουμε;
Με αυτήν.
Χειροβομβίδα φωτονικής λάμψης.
Για να τη βρω χρειάστηκαν δύο ταξίδια στο Νέο Δελχί,
μια συντριβή ελικοπτέρου και μια πολύ αιματηρή γιορτή ενηλικίωσης.
Θα φροντίσω να είναι πλήρως φορτισμένη.
Επιστρέφω σε δέκα λεπτά να συζητήσουμε το σχέδιο.
Ετοιμαστείτε να φύγουμε.
Ναι!
Ώρα να φορέσω την άγρια φάτσα μου.
Έτσι. Ναι;
Όχι;
Τσακ, καλύτερα να μην έρθεις σε αυτήν την αποστολή.
Τι; Θέλω να βοηθήσω.
Το ξέρω, όμως είσαι ειρηνιστής, πράγμα καλό.
Αλλά είναι πολύ επικίνδυνη αποστολή.
Θα γυρίσουμε πριν το καταλάβεις.
ΣΕΝΤΡΑΛ ΣΙΤΙ ΕΠΕΙΓΟΥΣΑ ΦΡΟΝΤΙΔΑ - ΑΝΟΙΚΤΗ ΚΛΙΝΙΚΗ
Φύγε μακριά μου.
Μόνο αφού πεθάνεις.
Τρέχα.
Πες σε όποιον σε προσέλαβε ότι η εκτέλεση ματαιώθηκε.
Ηλίθιες. Δεν με προσέλαβε κανένας.
Κυνηγάω τον γιατρό που με δημιούργησε.
Μόλις σώσατε αυτόν που με μετέτρεψε σε τέρας.
Αυτός ο γιατρός.
Δούλευε όντως για τη Μαύρη Τρύπα;
Θα μιλήσεις ή σε μας ή στην αστυνομία. Εσύ διαλέγεις.
Αν και λένε ότι τα κελιά τους δεν είναι τόσο άνετα.
Έχω περάσει και χειρότερα.
Ξέρετε πώς απέκτησα αυτό το δωράκι;
Θυμάμαι να βλέπω άσπρο φως παντού.
Με τύφλωνε όσο με καθήλωναν κάτω.
Ήμουν ανήμπορη.
Μετά, ένιωσα ένα νυστέρι να με κόβει.
Αντιστάθηκα, αλλά με είχαν δέσει.
Μπορούσα μόνο να ουρλιάζω…
μέχρι που μου έκοψαν τη φωνή.
Λυπάμαι πολύ.
-Δεν το ήξερα. -Πού είναι ο Δρ Όλσεν;
Εμείς…
δεν ξέρουμε.
Πρέπει να πληρώσει.
Κυκλοφορεί ακόμα ελεύθερος.
Μετατρέποντας πειραματόζωα σε όπλα για όποιον του προσφέρει περισσότερα.
Απαγάγοντας θύματα που κανείς δεν παίρνει χαμπάρι ότι εξαφανίστηκαν.
Όπως εμένα.
Ποτέ δεν θέλησα να σου συμβεί αυτό.
-Το ορκίζομαι. -Με εγκατέλειψες, Ξαδέλφη.
Με άφησες ολομόναχη να πέσω στα νύχια του Δρα Όλσεν.
Αυτός ήταν ο χασάπης,
αλλά εσύ ήσουν το λεπίδι.
Θα σε βοηθήσουμε να τον βρεις. Έχεις τον λόγο μου.
Έλα να σου πω, σε παρακαλώ.
Θα συνεργαστείς μαζί της τώρα;
Αυτός ο Όλσεν πρέπει να πιαστεί πριν βλάψει κανέναν άλλον.
Η Εσπεράνζα ήταν η μόνη που εντόπισε τα ίχνη του.
Εντάξει. Δεν είναι να την εμπιστευόμαστε.
Η Μαύρη Τρύπα τής έχει διαστρέψει το μυαλό με τρόπους που ούτε καν φαντάζεσαι.
Δεν υπάρχει γιατρειά για αυτό.
-Δεν μπορείς να είσαι σίγουρη. -Μπορώ.
Συνεργασία μαζί της είναι αποστολή αυτοκτονίας.
Να το ξέρεις αυτό.
Ξέρω τι θα έκανε ο Μπάρι.
Λέω να κυνηγήσουμε αυτόν τον γιατρό μαζί.
Είσαι μέσα, Ξαδέλφη;
ΑΣΤΥΝΟΜΙΑ ΤΗΣ ΣΕΝΤΡΑΛ ΣΙΤΙ
ΑΣΤΥΝΟΜΟΣ ΚΡΕΪΜΕΡ
Περάστε.
Αυτή κι αν είναι έκπληξη.
Πρέπει να μιλήσουμε, Αστυνόμε.
Προσωρινή αστυνόμος.
Και αφού δεν είσαι πλέον αστυνομικός, τι ακριβώς θα συζητήσουμε;
ΕΠΙΧΕΙΡΗΣΗ ΓΚΡΙΦΙΝ
Πού το βρήκες αυτό;
Δεν έχει σημασία.
Σημασία έχει ότι θα μπορούσα να πάω στον Αρχηγό Σινγκ με αυτό,
αλλά προτίμησα να έρθω σε εσένα πρώτα,
επειδή κατά βάθος πιστεύω πως κάνεις ό,τι μπορείς για να 'σαι καλή αστυνομικός.
Συνεπώς, πρέπει να ακούσω και τη δική σου εκδοχή της ιστορίας.
-Βγες έξω. -Συγγνώμη;
Επειδή σου πήρα τη δουλειά, πας να με καταστρέψεις;
Ξεθάβοντας μαλακίες που διαστρεβλώνεις για την προσωπική σου βεντέτα;
-Εγώ… -Αρκετά.
Έτσι και ξανακάνεις κάτι τέτοιο…
θα σε συλλάβω εγώ η ίδια.
Για το καλό σου, ξεκόλλα, Γουέστ.
Βρες καινούργιο χόμπι και τσακίσου φύγε από το γραφείο μου.
Τώρα, δημιούργησε ένα ωστικό κύμα που καταστρέφει τον στόχο σου.
Και συγκεντρώσου.
Αν είναι να αντιμετωπίσουμε τον Δρα Όλσεν μαζί,
πρέπει να μάθεις να μάχεσαι.
Προσπάθησε περισσότερο.
Αξιολύπητη!
Σε τι χρησιμεύεις σε αυτούς τους ανθρώπους;
Κάνω ό,τι καλύτερο μπορώ.
Δεν αρκεί.
Ακόμα πιστεύεις ότι μπορείς να την αλλάξεις;
Της έχει καρφωθεί η μουρλή ιδέα ότι δεν είσαι τελείως για τα μπάζα.
Αξιοσέβαστη, αλλά χαζή.
Μην μπλέκεις σε αυτό.
Νομίζεις ότι ξέρεις την ξαδέλφη σου;
Εγώ ξέρω την αληθινή Υπεριώδη.
Κάτσε να σου δείξω.
Έναν τελευταίο χορό;
Εσπεράνζα, ηρέμησε!
Ποιος είναι έτοιμος για μάσα;
Τσακ!
Ανασαίνει ακόμα.
Μπορεί να τον είχες σκοτώσει!
Και λοιπόν; Άχρηστος είναι.
Κι εσύ το ίδιο.
Θα το τελειώσω μόνη μου.
Μη με ξαναψάξεις.
Δεν ξέρεις πόσο τυχερός είσαι.
Μερικά εκατοστά πιο δεξιά και θα είχες μια τεράστια τρύπα στο στήθος.
Ελήφθη αυτό.
Αλλά εντάξει, καλά είμαι.
Και ναι και όχι. Μάλλον δείχνει χειρότερο απ' ό,τι είναι.
Ο Ρανκ είναι έτοιμος για δράση…
Όχι. Ο Ρανκ πρέπει να μείνει εδώ.
Θα σου δώσω Ναπροξέν για τον πόνο.
Ιατρική εντολή.
Τσακ, εγώ φταίω για όλα.
Όχι. Δεν είναι και τόσο άσχημα.
Πού είναι η ξαδέλφη σου; Έφυγε στ' αλήθεια;
Ναι. Στα τσακίδια να πάει.
Δεν θα έπρεπε να την ψάξουμε;
Δεν ξέρω.
Ρανκ! Ακόμα σκέφτεται λάθος.
Πρέπει να με βοηθήσεις να τη συνετίσω.
-Γιατί εγώ; -Σε συμπαθεί. Θα σε ακούσει.
Εντάξει, ναι, μπορεί να είμαστε φίλοι,
αλλά δεν νομίζω ότι μπορώ να της αλλάξω τα μυαλά.
Όχι σε αυτό το ζήτημα.
Εντάξει, πολύ καλά. Θα το κάνω μόνη μου.
Πρέπει να καταλάβει ότι το να κάνεις ένα φτηνιάρικο τατουάζ γιν-γιάνγκ
μαζί με κάποιον δεν σας κάνει αχώριστους για πάντα.
Γιν-γιάνγκ τατουάζ;
Μα τον Μέγα Ράο…
Να σε συλλάβει;
Είσαι βέβαιος ότι η Κρέιμερ σοβαρολογεί;
Έπρεπε να την έβλεπες, Σεσίλ.
Έτσι αντιδράει κάποιος ένοχος.
Δηλαδή εμπλέκεται
στην εξόντωση της ίδιας της μονάδας της. Θεέ μου!
Αν είναι αλήθεια, πρέπει να πάω κατευθείαν στο γραφείο του Κυβερνήτη.
Τόσο μεγάλο είναι.
Μωρό μου, η Αστυνομία της Σέντραλ Σίτι ήταν το δεύτερο σπίτι μου.
Εγώ εκπαίδευσα τους περισσότερους. Είναι σαν οικογένειά μου.
Και τώρα αναπόφευκτα αναρωτιέμαι σε ποιαν άφησα τα παιδιά μου;
Δεν φταις εσύ.
Εγώ παραιτήθηκα και η Κρέιμερ πήρε τη θέση μου. Εγώ φταίω για όλα.
ΚΡΕΪΜΕΡ Γίνεται να συναντηθούμε;
Η Κρέιμερ είναι.
Θέλει να συναντηθούμε.
Τζο, όχι. Ίσως σε παρασύρει σε παγίδα.
-Δεν πρέπει να πας. -Το ξέρω.
Αλλά μου είναι αδύνατον να μη νιώθω ότι κάτι μας διαφεύγει ακόμα.
Και τι να κάνω;
Είσαι καλός άνθρωπος, Τζο Γουέστ.
Ξέχνα ό,τι περιέχει αυτός ο φάκελος.
Η καρδιά σου ήταν πάντα ο καλύτερος μπούσουλας, σωστά;
Επομένως, εμπιστέψου τη.
Εμπιστέψου την καρδιά σου. Αυτή θα σου δείξει το σωστό.
Καλή προσπάθεια.
Η Υπεριώδης, όμως, ποτέ δεν πρόκειται να αλλάξει.
Παράτα τα προτού σκοτωθείς εσύ ή κανένας άλλος.
Δεν μπορώ να την εγκαταλείψω. Είναι αίμα μου.
Ναι, το καταλαβαίνω αυτό.
Όχι, δεν το καταλαβαίνεις.
Εσύ μεγάλωσες σε σπιταρόνα με δυο γονείς που σε λάτρευαν,
αλλά σε όλη σχεδόν τη ζωή μου ήμασταν η Εσπεράνζα κι εγώ.
Είναι κάτι παραπάνω από ξαδέλφη μου.
Χάρη σε αυτήν επέζησα και έγινα αυτό που είμαι.
Πρέπει να τη σώσω.
Μερικοί είναι υπεράνω σωτηρίας.
Έστω κι αν είναι συγγενείς σου.
Πώς μπορείς και το λες αυτό;
Πάλεψες τη Μαύρη Τρύπα για τους γονείς σου.
Δεν είναι το ίδιο.
Γιατί δεν είναι;
Η δική σου οικογένεια αξίζει να σωθεί ενώ η δική μου όχι;
Επειδή δεν τους έσωσα.
Μέχρι να τους βγάλω από τη Μαύρη Τρύπα, ήταν πολύ αργά.
Αυτοί που με αναθρέψαν είχαν χαθεί.
Ο Κάρβερ έβαλε τους γονείς μου διαχειριστές όλων των διεθνών λογαριασμών.
Τους έδινε 10%
για όσο καιρό κρατούσαν όλα τα κεφάλαια της Μαύρης Τρύπας
κρυφά από την κυβέρνηση των ΗΠΑ.
Ο Κάρβερ εξαγόρασε τους δικούς μου για μερικά δισεκατομμύρια.
Και μόλις γλυκάθηκαν, ήθελαν κι άλλα.
Τι έγινε όταν ο Κάρβερ πέθανε;
Οι γονείς μου ήταν χωμένοι πολύ βαθιά.
Κι ακόμα χειρότερα, είχαν καλομάθει στη μεγάλη ζωή.
Όσο σκληρά κι αν προσπάθησα, δεν κατάφερα να τους τραβήξω έξω.
Επειδή δεν το ήθελαν.
Γι' αυτό πρέπει να προσπαθείς με όλες σου τις δυνάμεις.
Την πρώτη φορά που γνώρισα την Ομάδα Φλας, φορούσα χειροπέδες.
Όταν σε πρωτογνώρισαν, λήστευες μια τράπεζα.
Ούτε εμείς θέλαμε βοήθεια.
Αλλά αυτή η ομάδα ποτέ δεν μας εγκατέλειψε.
Οπότε, ευχαριστώ για την υπενθύμιση.
Θες να βγάλεις έξω την ουρά σου, το καταλαβαίνω.
Αλλά εγώ θα βρω την ξαδέλφη μου.
-Τι στον… -Το τατουάζ σου!
Είναι το σύμβολο του γιν-γιάνγκ.
Τα δύο μέρη που απαρτίζουν το όλο.
Αντίθετα, αλλά πανομοιότυπα.
Εντάξει, συγγνώμη, κοίτα.
Ξέρω πώς να βρούμε την Υπεριώδη.
Δεν μπορούσαμε να εντοπίσουμε τη μοναδική φωτεινή ένδειξη της Υπεριώδους
λόγω πληθώρας παρεμβολών από άλλες φωτεινές πηγές στην πόλη.
Αλλά εσύ και η Υπεριώδης έχετε τις ίδιες δυνάμεις.
Επομένως, αν χρησιμοποιήσουμε εσένα ως σήμα εισόδου,
οι δορυφόροι θα αναζητούν το συμπληρωματικό σου σήμα.
Δηλαδή το γιν του γιάνγκ σου… την Υπεριώδη.
Απλώς επικέντρωσε τις ενέργειές σου εδώ.
Λάμψε.
ΤΟΠΟΘΕΣΙΑ ΑΠΟΘΗΚΗΣ
-Έπιασε. -Τι;
-Τη βρήκαμε. -Τι;
-Το χέρι μου. -Συγγνώμη.
Δεν πειράζει. Καλά είμαι.
Είναι σε μια παλιά αποθήκη με πολλά μηχανήματα σκοτεινής τεχνολογίας.
Αυτή θα είναι η κρυψώνα του Όλσεν.
-Πρέπει να βιαστούμε. Έλα. -Όχι.
Κόντεψα ήδη να σε πάρω στον λαιμό μου μια φορά.
Η Εσπεράνζα είναι δικό μου πρόβλημα. Θα το λύσω μόνη μου.
Ξέρω ότι δεν μπορώ να πολεμήσω όπως εσείς,
αλλά θα βοηθήσω τους φίλους μου.
Έχεις κάνει ήδη υπεραρκετά.
-Δεν θα ρισκάρω… -Αλέγκρα.
Δεν θα δεχτώ το όχι ως απάντηση, όχι πάλι.
Η αγαπημένη μου ασθενής.
Με αιφνιδίασες την προηγούμενη φορά.
Μετά χαράς σου το ανταποδίδω.
Δρ Όλσεν.
Είσαι έτοιμος να πεθάνεις;
Εξαρτάται.
Είσαι έτοιμη… για ένα τελευταίο πείραμα;
Εντάξει, Αλέγκρα, είμαι έτοιμος.
Η επιχείρηση "Βρες την ξαδέλφη σου και πείσε τη να γυρίσει σπίτι" ξεκινάει.
Εντάξει.
Βλέπω τη φωτεινή της ένδειξη ένα επίπεδο κάτω σου.
Κάπως δύσκολο να την πλησιάσω.
Έχω παρέα.
Έχω ό,τι χρειάζεσαι για αυτά τα όπλα ηλεκτρο-παλμών.
Βάστα τα βολτ σου.
Ο ηλεκτρομαγνητικός παλμός ήταν ευγενική χορηγία…
του Τσέστερ Π.
Εντάξει.
Πηγαίνω εκεί κάτω.
Περίμενε, στάσου.
Αυτοί οι τύποι έχουν υποστήριξη.
Άλλος ένας παλμός θα ήταν μια χαρά τώρα.
Η κινητή μονάδα δεν έχει αρκετή ισχύ για άλλον παλμό.
Πήγαινε βρες την ξαδέλφη σου. Το αναλαμβάνω εγώ αυτό.
Μην ανησυχείτε, παιδιά. Θα είμαι αργοκίνητη.
Εσπεράνζα.
Πρέπει να έρθεις μαζί μου τώρα.
Δεν έχουμε ώρα για…
Σε προειδοποίησα να μη με ψάξεις.
Για άλλη χτυπάει η καμπάνα, καλή μου.
Τι της έκανες;
Τη μετέτρεψα σε όπλο… χωρίς φωνή.
Και μόνο αυτά τα χέρια μπορούν να της ξαναδώσουν ό,τι της αφαιρέθηκε.
Έτσι, κάναμε μια συμφωνία.
Θα ξαναδώσω στην ξαδέλφη σου τη φωνή της…
αν σκοτώσει όποιον ξέρει την αληθινή φύση της δουλειάς μου.
Εσένα και την ομάδα σου.
Σου, η Αλέγκρα χρειάζεται βοήθεια.
Ναι, τη νιώθω.
Ώρα για ύπνο, αγόρια.
Σου λέει ψέματα, Ξαδέλφη. Άκου με.
Εγώ είμαι η οικογένειά σου. Μας ενώνουν δεσμοί αίματος.
Το αίμα είναι υγρό που εύκολα χύνεται.
Η ισχύς είναι αιώνια… και το χρήμα την παρέχει.
Τώρα που πέθανε ο Τζόζεφ Κάρβερ, δουλεύω για όποιον δίνει τα πιο πολλά,
και δεν σκοπεύω να μείνω άνεργος τώρα σύντομα.
Τέλειωσέ την, και ξαναβρές τη φωνή σου.
Σε παρακαλώ… Μη…
Μην το κάνεις αυτό.
Έχει γίνει ήδη, Ξαδέλφη.
Μάταια αντιστέκεσαι, παιδί μου.
Ποτέ δεν θα 'σαι ισχυρότερη από αυτήν.
Το μίσος τροφοδοτεί τη φωτεινή σας ενέργεια.
Όχι τη δική μου.
Ναι!
Είσαι καλά;
Είμαστε εντάξει.
Θα γίνει καλά;
Μια χαρά. Απλώς ξεκουράζεται.
Αν κάποιος αντέχει υπερβολική δόση φωτονικής ενέργειας, είναι αυτή.
Όσον αφορά το σουπερνόβα κόλπο που έκανα εκεί πριν…
-θα συμβεί ξανά; -Μπορεί.
Είναι συνηθισμένο οι μετα-δυνάμεις να χτυπάνε κόκκινα
σε περιόδους έντονου στρες.
Μόλις ανέβηκες επίπεδο, Αλέγκρα.
Τα πήγες καλά, ξέρεις.
Δεν νομίζω το αφεντικό να συμφωνούσε.
Οργάνωσα μη εξουσιοδοτημένη αποστολή ενώ ο Μπάρι έλειπε.
Παραλίγο να σκοτωθούν εξαιτίας μου η Σου και ο Τσακ.
Έκανες ό,τι είπε η καρδιά σου.
Το ίδιο θα είχε κάνει και ο Μπάρι.
Και ο Δρ Όλσεν είναι στη φυλακή, επίσης.
Και…
ορίστε.
Γεια.
Η Κέιτλιν έκανε κάποιες εξετάσεις.
Λέει ότι θα γίνεις καλά.
Λυπάμαι που έπρεπε να… Ξέρεις.
Πώς το… έκανες αυτό;
Δεν ξέρω.
Ο Δρ Όλσεν είπε ότι οι δυνάμεις μας τροφοδοτούνται από το μίσος, αλλά…
Σκεφτόμουν κάτι άλλο.
Την οικογένεια.
Μετά από όλα αυτά που έκανα…
με αποκαλείς ακόμα έτσι;
Πάντα.
Αυτό που σου έκαναν δεν άλλαξε αυτό που είσαι, Εσπεράνζα.
Είσαι πολύ πιο δυνατή από αυτό. Το ξέρεις.
Κι εγώ το ξέρω, επίσης.
Υπάρχει και κάτι άλλο.
Βρήκαμε αυτά στην αποθήκη του Δρα Όλσεν.
Τα αρχεία των όσων σου έκανε.
Το ζήτημα είναι, η Κέιτλιν θεωρεί ότι ίσως είναι χρήσιμα.
Σε τι;
Στο να σε γιατρέψει… για πάντα.
ΤΟ ΣΤΕΚΙ ΤΟΥ Ο'ΣΟΝΕΣΙ
Ευχαριστώ που ήρθες τόσο αργά.
Μετά τη συμπεριφορά μου, δεν ήμουν σίγουρη ότι θα έρθεις.
Σίγουρα είχες τους λόγους σου.
Πιθανότατα γι' αυτό με κάλεσες εδώ απόψε.
Φαντάστηκα ότι αρκετά καταρράκωσα το ηθικό της αστυνομίας σήμερα.
Κοίτα, Γουέστ.
Το πρωί σήμερα ήμουν… αντιδεοντολογική.
Και είχες δίκιο να με υποψιάζεσαι.
Εννοώ, όλα τα στοιχεία αυτό έδειχναν.
Αλλά αυτή δεν είναι ολόκληρη η ιστορία, σωστά;
Ο στρατιώτης που πρόδωσε τη μονάδα σου.
Λέγεται Άνταμ Κρέικ.
Είναι επίσης αδελφός μου.
Όχι εξ αίματος.
Αλλά μερικοί δεσμοί έχουν βάθος.
Ως δυο γηγενή παιδιά που μεγάλωναν εκτός ινδιάνικου καταυλισμού,
δεν ήμασταν ακριβώς κοσμαγάπητοι στην κοινότητα.
Αλλά παρ' όλα αυτά ήμασταν μέλη της, επομένως…
κρατούσαμε επαφή με τον τρόπο μας.
Έτσι δεθήκαμε εγώ κι ο Άνταμ.
Δεν είχαμε πολλή υποστήριξη…
αλλά τουλάχιστον είχαμε ο ένας τον άλλον.
Τέλος πάντων, έχεις δίκιο ότι λογομαχήσαμε το προηγούμενο βράδυ για την αποστολή.
Αλλά δεν ήξερα ότι είχε ξεπουλήσει τη μονάδα μας.
Ο Άνταμ προσπαθούσε να με πείσει να μην κάνω την αποστολή.
Είπε ότι είχε ένα κακό προαίσθημα.
Προσπαθούσε να σε προστατέψει,
και κατηγορείς τον εαυτό σου γιατί δεν το κατάλαβες.
Ήμουν υπεύθυνη για εκείνες τις ζωές.
Ήταν δουλειά μου να γυρίσουν σώοι σπίτι στις οικογένειές τους.
Μια ντουζίνα τραπέζια είναι άδεια τώρα
επειδή δεν είδα τα προμηνύματα.
Ήμουν εντελώς τυφλή και χαζή.
Το να εμπιστεύεσαι κάποιον που αγαπάς δεν είναι ντροπή.
Πάρ' τον.
Μπορεί κάποτε να εμπιστευτείς κάποιον αρκετά για να του τον δείξεις.
Γιατί θαρρείς σε φώναξα εδώ;
Ψάχνω τον Άνταμ εδώ και έξι χρόνια από μόνη μου.
Βοήθησέ με να τον πιάσω.
Εντάξει.
Λοιπόν, πού λες να πας τώρα; Σε κανένα εξωτικό μέρος;
Για την ακρίβεια, λέω να μείνω εδώ.
Ίσως και να μιλήσω με τους γονείς μου.
Ναι.
Υποθέτω μπορείτε να πείτε ότι επιτέλους είδα το φως.
Αντίο για τώρα.
Νομίζω ότι επισήμως επιζήσαμε από μια θανάσιμη αποστολή.
Μετά βίας.
Ευχαριστώ που με κάλυψες, Τσακ.
Κυριολεκτικά δεν θα τα κατάφερνα χωρίς εσένα.
Σιγά το πράγμα.
Αλλά κάνουμε αρκετά καλή ομάδα.
Θα ήθελες έναν καφέ ή κάτι άλλο;
-Οπουδήποτε εκτός από το Τζίτερς. -Ναι.
Θα το λάτρευα, αλλά έχω κανονίσει ένα παιχνίδι D&D απόψε.
Λοιπόν, άλλη φορά;
Σίγουρα.
Ή μπορώ να σου κάνω παρέα.
Σοβαρά; Θες να…
-Μαζί μου; -Ναι.
-Είναι πρόβλημα; -Όχι.
Είναι καταπληκτικό.
Απλώς απροσδόκητο. Αλλά και φοβερό, εννοώ.
Είναι… Συμπεριφέρομαι παράξενα;
Ναι. Όχι. Δεν ξέρω.
-Είναι μόνο ένα παιχνίδι. -Ακριβώς.
Ναι, με καφέ.
-Με πολύ καφέ. -Ναι. Προχώρα πρώτος.
Γεια σας!
-Δείχνεις ανανεωμένος, δικέ μου. -Ευχαριστώ.
Ναι. Πώς ήταν το ταξίδι;
Καταπληκτικό. Περίφημο.
Η Άιρις κι εγώ…
Η Άιρις κι εγώ σκεφτόμαστε να κάνουμε χρονομίσθωση σπιτιού εκεί.
Τι έγινε σήμερα;
-Τίποτα. -Τίποτα.
Χιονονιφάδα.
Χαίρομαι που σε βλέπω.
Φυσικά,
αν και απολαμβάνω μια επίδειξη ισχύος όπως όλος ο κόσμος…
Σου έδωσα το κινητό μου.
Ξέρεις τη διαφορά ανάμεσα στο ζητώ βοήθεια και στο γρονθοκοπώ, έτσι;
Βγάλε τον σκασμό.
Όταν ο Νόρβοκ είπε ότι το έσκασες από το Άιρον Χάιτς, δεν το πίστευα.
Κι όμως, να 'μαστε.
Έλα. Σε πάω μέσα… ξανά.
Όπως φαίνεται, κάποια δεν έχει μάθει τα νέα.
ΕΓΚΛΗΜΑΤΙΑΣ ΜΕΤΑ-ΑΝΘΡΩΠΟΣ ΒΟΗΘΑ ΤΙΣ ΑΡΧΕΣ
Ιδού! Έκανα συμφωνία.
Το μητρώο μου σβήστηκε.
Τώρα είμαι ακριβώς σαν εσένα.
Ένας από τους καλούς.
Υποτιτλισμός: Έρρικα Πετρωτού